cyanic-selkie/wikianc huggingface dataset:
Kijūrō Shidehara
Diplomat, utenriksminister og statsminister
Shidehara forble i regjeringen mellom 1931 og 1945. Han holdt en heller lav politisk profil frem til slutten av den andre verdenskrig.
På tidspunktet for Japans overgivelse i 1945 var Shidehara kjent for sitt pro-amerikanske omdømme, og derfor ble han oppnevnt til Japans nye statsminister, fra 9. oktober 1945 til 22. mai 1946. Han satt også som leder for sitt politiske parti på denne tiden.
Han døde i mars 1951, da han var 78 år og seks måneder gammel.
Lidija Lapajne
Lidija Lapajne (født 1. april 1959) er en slovensk tidligere friidrettsutøver som spesialiserte seg i høydehopp.
Liliana Arigoni
Liliana Arigoni (født 6. mars 1963) er en argentinsk tidligere friidrettsutøver som spesialiserte seg i høydehopp.
Oransjedompap
Oransjedompap (Pyrrhula aurantiaca) er en monotypisk art i slekten dompaper (Pyrrhula), som inngår i finkefamilien (Fringillidae). Arten er utbredt vest i Himalaya. Ifølge IUCNs rødliste er arten livskraftig.
Beskrivelse
Oransjedompap minner om rustnakkedompap (P. erythrocephala), men er noe mindre og sterkere utfarget. Arten blir cirka 14 cm lang og veier omkring 17–22 g. Arten har kort og kraftig nebb og sort maske rundt nebb og øyner. Hos hannen er hele issen, kinnene, nakken og brystet dyp oransjefarget, mens rygger er oransjebrun. Hunnen har grå isse, nakke og kinn, men er ellers oransjefarget som hannen, om enn litt blekere oransje. Gumpen er hvit hos begge kjønn, og tegningene ellers som hos dompap.
Liliana Arigoni
Hun representerte landet sitt under Sommer-OL 1984 i Los Angeles, der hun ble utslått i kvalifiseringen i høydehopp.
Oransjedompap
Beskrivelse
Arten lever vest i Himalaya og er vanlig fra Chitral og Gilgit i Pakistan og østover til det nordlige Kashmir, på vinterstid også i Himachal Pradesh i India. Den trives i lavtliggende montan og submontan nåleskog med edelgran (Abies) og furu (Pinus) eller blandingsskog av edelgran og bjørk (Betula). I Pakistan foretrekker den blåfuru (Pinus wallichiana) i høyder på 2 400–3 500 moh. Utenfor hekketiden foretrekker den skogbevokste skråninger i noe lavere høyde; 1 550–2 330 moh.
Rustnakkedompapen eter et bredt utvalg av frø med hardt skall, men også noe skudd, knopper, bær og små virvelløse dyr. Fuglene opptrer både solitært, parvis og i mindre flokker på opp mot 15 individer.
Inndeling
Inndelingen og rekkefølgen av den følger HBW Alive og er i henhold til Clement (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.
Byaelva kraftverk
Det er et elvekraftverk som utnytter et fall på 28 meter i Byaelva.
Installert effekt er 88 kW fra en tverrstrømturbin. Årsproduksjon er 0,4 GWh.
Astrid Båhl
Astrid Båhl (født Astrid Margarete Bål 6. juni 1959 i Karesuando i Sverige) er en norsk samisk artist, som i 1986 skapte samenes flagg.
Biografi
Båhl flyttet som barn til Skibotn i Storfjords kommune i Troms fylke. . Hun startet sin kunstnerutdannelse allerede på Solhaugens gymnas i Narvik, og fortsatte siden på Statens håndverks- og kunstindustriskole i Oslo, hvor hun studerte tekstiltrykk, grafikk, grafisk design og frihåndstegning. Båhl har vært representert på flere utstillinger, blant annet «Mijjen luunie – Kums oss», en sydsamisk vandringsutstillning som ble åpnet den 6. februar 1994 i Elverum samt «ČSV- å visualisere Sápmi» på Galleri F15 på Jeløya i 2006.
I 1986 utlyste Nordisk sameråd en konkurranse om et samisk flagg, hvor Astrid Båhls forslag gikk av med seieren. Flagget ble heist første gangen på samerådets konferanse i Åre den 15. august 1986. Ifølge Båhl symboliserer flagget at solen gir liv til jorden. Som inspirasjon til flagget gikk Båhl tilbake i gamle skrifter og bøker om samenes formspråk, mytologi og symbol.
Båhl har selv utformet de norske frimerkene til «Tråante 2017», en markering av 100-åreminnet av det første samiske landsmøtet i Trondheim 1917.
Salutogenesis
Antonovskys teori avviser den tradisjonelle dikotomien mellom helse og sykdom. Han beskrev forholdet som et kontinuum, som han kalte «health-ease versus dis-ease»-kontinuumet.
Ordet salutogenesis er avledet av latin salus (helse) og gresk genesis (opprinnelse). Antonovsky utviklet begrepet gjennom sin forskning på «hvordan mennesker takler stress og har det bra».
HC Dinamo Volgograd
HC Dinamo Volgograd (russisk: Динамо Волгоград) er en håndballklubb for kvinner i Volgograd i Russland. Laget har vunnet den russiske eliteserien 8 ganger, senest i 2010. I 2008 vant laget den europeiske EHF Cupen. I 2001/2002-sesongen satte laget en uslåelig rekord ved å vinne alle sine kamper i den russiske eliteserien.
Klubben har skiftet navn en rekke ganger. Tidlig i sin historie het den «Burevestnik» og senere «Meliorator». På 1980-tallet ble navnet endret til «Rotor» og under dette navnet vant klubben den russiske serien i 1993, 1995 og 1996. I 1997 ble navnet igjen endret, denne gang til «Akva», som var navnet da de vant serien i 1999, 2000 og 2001. I 2003 fikk klubben endelig sitt nåværende navn, «Dinamo», og under dette navnet ble de russiske seriemestere i 2009 og 2010.
Nystavnbekken kraftverk
Nystavnbekken kraftverk er et vannkraftverk ved Markabygda i Levanger kommune i Trøndelag.
Installert effekt er 22 kW. Årsproduksjon er 0,1 GWh.
Horia Căciulescu
Horia Căciulescu (født 13. februar 1922 i Belinț, Timiș, død 24. desember 1989 i București) var en rumensk skuespiller.
Căciulescu, som i sin ungdom var politisk fange ved Donau-Svartehavskanalen, var lenge ansatt ved revyteatret «Constantin Tănase» i București.
Under den rumenske revolusjonen i 1989, ble han skutt og drept ved en feiltagelse mens han kjørte sin bil i București. I revolusjonens kaos, ble ikke dødsfallet registrert før den 27. desember 1989.
Han ble gravlagt på den såkalte «Revolusjonenes Helter»-gravplassen i București.
Weronika Deresz
Weronika Deresz (født 5. september 1985) er en polsk roer.
Hun representerte Polen under Sommer-OL 2016 i Rio de Janeiro, der hun kom til B-finalen i dobbeltsculler, lettvekt.
14. serierunde i Tippeligaen 2013
14. serierunde i Tippeligaen 2013 startet lørdag 29. juni med fire kamper. To kamper klokken 15.30, mot  klokken 18, og  mot  klokken 20.05. Runden avsluttet søndag 30. juni med fire kamper. mot klokken 15.30, to kamper klokken 18, og  mot  klokken 19.
Liste over kulturminner i Flekkefjord
Liste over kulturminner i Flekkefjord er en oversikt over fredede og/eller bevaringsverdige bygninger og elementer i Flekkefjord. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Giesberticus
Giesberticus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, slank, litt vepselignende trebukk. Hodet er nokså bredt med påfallende store fasettøyne som dekker store deler av hodet, uten forlenget "snute". Antennene er nokså korte, omtrent en tredjedel så lange som kroppen. Pronotum er tønneformet, litt lengre enn bredt og bredere enn dekkvingene. Dekkvingene er nesten kraftig innsmalnet bakover, litt smalere i midten enn bakerst (litt timepglass-formede), i den bakre halvdelen danner de to sprikende fliker. Beina er nokså lange og tynne, lårene klubbeformede, særlig på den andre beinparet.
Utbredelse
Arten er utbredt i Bolivia.
Systematisk inndeling
Slektslisten følger.
Ceroglossus
Ceroglossus er en slekt av billene i delgruppen (underfamilien) jordløpere (Carabinae) i familiegruppen løpebiller. Alle slektens arter er registret fra Chile.
Utseende
Ganske store, slanke, skinnende metallisk fargede løpebiller. De er blant de fargerikeste representantene for denne familien. Pronotum er mye smalere enn dekkvingene, som er rundede og noe tilspisset bak, med fine lengdestriper.
Systematisk inndeling
Systematikken følger Carabidae of the World
Thórdís Gísladóttir
Thórdís Gísladóttir (født 5. mars 1961) er en islandsk tidligere friidrettsutøver som spesialiserte seg i høydehopp.
Hun representerte landet sitt under Sommer-OL 1984 i Los Angeles, der hun ble utslått i kvalifiseringen i høydehopp.
Martyna Mikołajczak
Martyna Mikołajczak (født 12. mai 1991) er en polsk roer.
Hun representerte Polen under Sommer-OL 2016 i Rio de Janeiro, der hun kom til B-finalen i dobbeltsculler, lettvekt.
Hvitkinndompap
Hvitkinndompap (Pyrrhula leucogenis) er en art i slekten dompaper (Pyrrhula), som inngår i finkefamilien (Fringillidae). Arten er endemisk for Filippinene. To underarter anerkjennes. Ifølge IUCNs rødliste er arten livskraftig, men utbredelsen er begrenset.
Beskrivelse
Hvitkinndompap blir cirka 15–16,5 cm lang, men kun én hann har blitt veid, og den veide 19 g. Arten har en karakteristisk stor hvit kinnflekk og den typiske blåsorte hetta og de samme tegningene som dompapen har, men fjærdrakta er ellers gråbrun. Hunnen ligner hannen, men er dusere. Nominatformen er noe større enn den sørlige underarten, men ellers skiller det lite mellom dem.
Arten trives i fuktig eikeskog (Quercus) og mosekledde skoger, i høyder på 1 250–1 750moh. Lite er kjent om dietten til denne arten, men den eter bær, blomster og knopper i trekronene og underskogen. Den opptrer både solitært, parvis og i små familiegrupper. Den kan også danne flokker, også sammen med andre arter.
Arten er standfugl, men den migrerer ned fra høyden når tilgangen på mat krever det.
Inndeling
Inndelingen og rekkefølgen av den følger HBW Alive og er i henhold til Clement (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.
Presidentvalget i Frankrike 2017
Presidentvalget i Frankrike 2017 var det ellevte valget av presidenten til den femte franske republikk. Første valgomgang fant sted 23. april 2017. Den avgjørende andre valgomgang mellom de to som fikk flest stemmer i første omgang, Emmanuel Macron og Marine Le Pen, fant sted 7. mai samme år. Macron vant med 66,10 % av stemmene.
Macrons valgseier var den nest største i et direkte presidentvalg i landet (i 1958 ble presidenten valgt av et valgmannskollegium). I 2002 vant Jaques Chiraq med 82,2 % mot Jean Marie Le Pen.
I andre valgomgang deltok ca. 35 millioner stemmeberettigede, mot 37 millioner i første omgang. Det ble i andre valgomgang avgitt ca 3 millioner blanke og én million ugyldige stemmer, mot tilsvarende ca. 660 000 og ca. 290 000 stemmer i første omgang.
Det var første gang et presidentvalg fant sted mens landet var i unntakstilstand, slik det hadde vært siden terroren i 2015.
Valgsystem
Frankrikes president blir valgt av folket ved direkte valg. For å vinne valget må kandidaten oppnå mer enn halvparten av de avgitte stemmene. Dersom ingen av kandidatene oppnår et slikt flertall i første valgomgang, foretas en andre valgomgang mellom de to kandidatene som i den første omgangen fikk flest stemmer.
Stemmeberettiget er hver franske statsborger som på valgdagen har fylt 18 år. Valgbar som president, er stemmeberettigede som har samlet 500 underskrifter fra personer innvalgt i minst 30 folkeforsamlinger i Frankrike eller Europa. Underskriverne skal være geografisk spredt. Det er derfor ikke tillatt at mer enn 10 % av listen kommer fra hvert av landets departementer.
Valgperioden er fem år, innført etter en folkeavstemning i 2000. Presidenten kan bare velges for to etterfølgende perioder.
Utgangsposisjon, nye kandidater
Den sittende presidenten, François Hollande, oppga å stille til valg i en ny periode.
Benoît Hamon slo sin rival Manuel Valls i andre runde av sosialistenes partivalg. Primærvalgene til Les Républicains endte med seier for François Fillon over Alain Juppé, også det i andre valgomgang. I partiet Front national ble det ikke avholdt noen offentlig valgkamp for å finne en annen kandidat enn partiets leder, Marine Le Pen. Emmanuel Macron gikk til valg som selvstendig kandidat, med sin egen bevegelse kalt En Marche!
Første valgomgang
Tilsammen elleve kandidater deltok i presidentvalgets første omgang. Resultatet av første runde var at Macron hadde fått 24 % og Le Pen 21,3 % av stemmene. Disse to gikk videre til andre runde. Det var 77,8 valgdeltakelse i første omgang og 74,6 % i andre.
18. serierunde i Eliteserien 2023
18. serierunde i Eliteserien 2023 startet med to kamper onsdag 3. mai kl. 18:00, 2 kamper lørdag 12. august, 3 kamper søndag 13. august og avslutter lørdag 30. september med den utstatte kampen mellom og  på Nadderud stadion. .
Kampene mellom – og – ble flyttet etter søknad fra Bodø/Glimt og Rosenborg på grunn av kvalifisering til Conference League kvalifisering. Kampen mellom – ble flyttet på grunn av at Nadderud stadion skal skifte fra gress til kunstgress.
Toms Skujiņš
Toms Skujiņš (født 15. juni 1991 i Sigulda, Vidzeme) er en latvisk profesjonell landeveissyklist som sykler for Trek-Segafredo.
Vigdel fort
Vigdel fort (MKB 3/503 Vigdel) er et kystfort i Sola kommune i Rogaland. Fortet ble bygget av tyskerne under andre verdenskrig, og ble bygget for å forsvare Sola lufthavn mot angrep fra sjøs. Fortet var operativt og klart til kamp allerede i juni 1940. Fortet var utstyrt med flere kanoner, hvor de fire største kanonstillingene besto av kanoner fra første verdenskrig, Det var 17 cm SKL/40 med en rekkevidde på 19.000 meter. Det ble allikevel aldri avfyrt skudd fra Vigdel fort. Etter krigen overtok det norske forsvaret anlegget.
Tone Alm Andreassen
Tone Alm Andreassen (født 1. juli 1958 i Lillehammer) er en norsk sosiolog og samfunnsforsker.
Alm Andreassen er professor og forskningsleder for forskningsprogrammet Helse, omsorg og velferd ved Oslomet (siden 2012). Alm Andreassen forsvarte avhandlingen Brukermedvirkning, politikk og velferdsstat for graden dr. polit ved Universitetet i Oslo i 2004. Alm Andreassen har vært tilknyttet Arbeidsforskningsinstituttet som seniorforsker (1994–2012) og som forskningsleder (2006–2010). Alm Andreassen har også vært gjesteforeleser ved en lang rekke høgskoler og universitet, og har bidratt med omfattende formidlingsvirksomhet til helse- og velferdsforvaltningen og deres brukere.
Alm Andreassens forskningsbidrag belyser særlig helse- og velferdsforvaltningen, funksjonshemming og inklusjon og eksklusjon i arbeidslivet. De senere årene har hun blant annet arbeidet med evaluering av NAV-reformen. Evalueringen var et omfattende samarbeid mellom Arbeidsforskningsinstituttet, Rokkansenteret, Universitetet i Bergen, Norsk samfunnsvitenskapelig datatjeneste, Høyskolen i Vestfold og Frischsenteret. Brukermedvirkning er et gjennomgående tema i Alm Andreassens forskningsvirke.
Skotnesfjorden
Skotnesfjorden er en fjordarm av Bindalsfjorden i Bindal kommune i Nordland. Fjorden strekker seg 9 kilometer sørøstover til Sagbotn i bunnen av fjorden. Den indre delen av fjorden blir kalt Selfjorden. Fjorden ligger øst for øyene Stavøya og Imøya. Innløpet mellom disse øyene er Skotnessundet i nord og Stavøysundet i vest mellom Stavøya og Imøya og Kråksundet sør for Imøya.
Gården Skotnes ligger på nordsiden av fjorden og har ikke veisamband til resten av omverdenen. Nord for Skotnes ligger Skotnesfjellet eller Kalfjellet med en høyde på 353 meter over havet.
Johanna II av Navarra
Johanna II av Navarra (Jeanne II; født 28. januar 1311 i Conflans-Sainte-Honorine, død 6. oktober 1349 i Château de Conflans) var regjerende dronning av Navarra mellom 1328 og 1349.
Bakgrunn
Johanna var eneste datter av Ludvig X og hans første hustru Margaret av Burgund. Hennes byrd ble ansett tvilsom på grunn av at hennes mor var blitt fengslet for ekteskapbrudd, men hennes far erklærte at hun var hans datter på sitt dødsleie i 1316.
I 1316 døde ikke bare Ludvig X, men også Johannas halvbror Johan I, som var konge av Frankrike og Navarra.
Ved farens død var hans andre hustru gravid, og Frankrike havnet i interregnum i påvente av fødselen. Det ble kunngjort at om det ventede barnet var en sønn, skulle han bli konge av Frankrike og Navarra og greve av Champagne og Brie, men om det var en datter, skulle Johanna arve. Barnet ble en gutt, som dermed ble Johan I av Frankrike og Navarra. Han døde imidlertid etter en kort tid, og Johannas krav kom dermed i blikkfanget.
På grunn av den påståtte vedvarende tvil om hvem som var hennes far, ble hun utelukket fra tronfølgen i Navarra og hennes to onkler ble konger i tur og orden; Filip V (II av Navarra) og Karl IV (I av Navarra).
Ekteskap
Selv giftet Johanna seg i 1318 med sin slektning greve Filip av Evreux, og en avtale ble inngått om at hun ved tolv års alder skulle avsverge seg sine tronkrav til Frankrike og Navarra. Det finnes ingen holdepunkter for å si om hun gjorde dette, eller ikke. Filip av Évreux var også barnebarn av Filip III.
Ved hennes siste farbror Karl IVs død i 1328, gjenstod det en rekke forskjellige personer med krav på Frankrikes trone blant slektninger til den siste konge, blant dem Johanna og hennes ektemake. De forskjellige kandidatenes representanter ble samlet for å forhandle og nå frem til et kompromiss. I mai 1328 ble Filip av Valois valgt til konge av Frankrike. Filip hadde imidlertid ingen arverett til den andre riksdel, Navarra, ettersom denne hadde kommet til Frankrike gjennom Johannas farmor. Filip kom fra en annen slektsgren. Navarras generalforsamling tilbød derfor Johanna separat tronen i Navarra og de tilknyttede grevskapene Champagne og Brie. Filip anerkjente Johannas rett til Navarras trone, men fikk henne gjennom forhandlinger til å frasi seg sin rett til grevskapene Brie og Champagne i bytte mot Longueville, Mortain og Angouleme. Johanna forhandlet også frem sin makes rett å bli hennes medregent i Navarra.
Dronning av Navarra
Johanna II og Filip III av Navarra ble kronet til regjerende dronning og konge den 5. mars 1329 i Navarra. De avla begge en kongeed, slengte kroningsmynt og ble heist på skjold ved sin kroning. De måtte også godkjenne kravet å begge abdisere når deres tronarving fylte 21 år. Paret regjerte så sammen over kongeriket. Av 85 kongelige dekret ble 41 signert av dem begge. Etter å dømme av de gjenstående dekret, var Filip noe mer aktiv enn Johanna, ettersom hun bare utferdiget seks dekret under sitt navn, og han 38.
Regentparet fikk dele sin tid mellom Navarra og sine franske riksbesittelser, og de foretakk begge å bo i Frankrike ettersom de kjente seg fremmede for Navarras språk og kultur. De forlot Navarra i 1330, og kom tilbake bare én gang sammen: 1336-37. Da Johannas make døde i 1343 ble hun Navarras eneste regent. Hun planla da å besøke riket, men hundreårskrigen gjorde det nødvendig å bie og forsvare de franske besittelser. Johanna var Navarras dronning til sin død (som offer for svartedauden).
Johanna og Filip hadde åtte barn, og Johanna ble etterfulgt av sønnen Karl II.
Isabel Mozún
Isabel Mozún (født 26. mars 1960) er en spansk tidligere friidrettsutøver som spesialiserte seg i høydehopp.
Hun representerte landet sitt under Sommer-OL 1984 i Los Angeles, der hun ble utslått i kvalifiseringen i høydehopp.
Nerodimka (elv)
Nerodimka (albansk: Nerodime) er en 41 km lang sideelv til Lepenac-elven i Nerodimlje-regionen i Kosovo. Den har sitt utspring som Golema Reka i den nordlige delen av Nerodimka-fjellet. Elva får navnet Nerodimka ved samløpet av elvene Golema (Velika) Reka og Mala Reka. Navnet «Nerodimka» kommer fra et serbisk sagn og betyr «kvinne som ikke kan føde barn».
Forgreninger
Nerodimka er kjent for forgreningene som oppstår i elven. Den andre forgreningen som oppstår i utkanten av byen Ferizaj (serbisk: Uroševac) ved er det eneste sted i Europa hvor en elv deler seg i to og renner ut i ulike hav. Den nordlige (venstre) strømmen munner ut i Sitnicas kildeelv Sazlija, og forsetter til Svartehavet via Ibar, Morava og Donau. Den sydlige (høyre) strømmen følger Nerodimka videre til Lepenac og fortsetter til Egeerhavet via Vardar.
Forgreningen er ikke naturlig, men ble til under særdeles gunstige naturgitte forhold. I kong Milutins regjeringstid i det 14. århundre ble det laget en kanal mellom Nerodimka og Sazlija-dammen, som Sitnica renner ut fra. Kanalen ble etter hvert full av gjørme, og etter 2. verdenskrig ble kanalen fylt igjen.
I 1979 ble det første hydrologiske kulturminne i det tidligere Jugoslavia samt et naturreservat opprettet i området. Foruten å være et turistmål benyttes stedet til utdanning og forskning.
Med midler fra EU har gjørme blitt fjernet og forgreningen regulert med demninger.
Hydra Tidal Energy Technology
Hydra Tidal Energy Technology AS er en innovasjonsbedrift i Harstad som jobber med utviklingen av tidevannskraftverk. Selskapet ble grunnlagt i 2000 av gründer Svein Henriksen, som idag er direktør for forskning og utvikling i selskapet. Henriksen var lenge eneste ansatte i Hydra Tidal, men selskapet har idag en total stab seks personer. Målsetningen er salg og eksport av teknologi og installasjoner, nasjonalt så vel som internasjonalt.
Morild II
Hydra Tidal har utviklet tidevannskraftverket Morild II. Dette er en fullskala prototype på et flytende tidevannskraftverk som for tiden testes ut i Gimsøystraumen i Lofoten. Kraftverket ble åpnet av tidligere olje- og energiminister Terje Riis Johansen onsdag 23.11.2010. Morild II er dermed verdens første flytende tidevannskraftverk.
Teknologi
Morild II er bygget og satt sammen i Harstad, og har en turbindiameter på 23 meter. Rotorbladene er laget i limtre, noe som er med på å gi kraftverket oppdrift. Det er enda usikkerhet knyttet til hvor store strømmengder som kan produseres fra kraftverket, men gründer Svein Henriksen påstår at kraftverket skal kunne forsyne halve Norge med kraft. Det foreligger konkrete planer for en større utbygging i Moskstraumen i Lofoten. Den prosjekterte utbyggingen i Moskstraumen kan gi en strømproduksjon i Lofoten som er langt større enn hva regionen bruker av strøm idag.
Kostnader og ringvirkninger
De totale kostnadene til utvikling og bygging av Morild II har kommer på tilsammen 100 millioner kroner. Dette er kostnader som er ventet å gå ned når kraftverket kommer i serieproduksjon. Det er knyttet store forventninger til ringvirkningene prosjektet vil kunne føre med seg for regionen hvor krafrtverket bygges. Planen er at kraftverket skal kunne bygges i moduler, med leveranser fra ulike steder i landsdelen, og det er ventet at automatisert serieproduksjon kan gi flere hundre arbeidsplasser i Harstad. Forventningene er også store til at en utbyggning i Moskstraumen vil kunne bety store muligheter for ringvirkninger lokalt der kraftverket settes i produksjon, og det opereres med anslag på 50-60 arbeidsplasser.
Støtte
Utviklingen av prototypen har fått støtte fra det statlige Enova og Innovasjon Norge.
Problemer
I mars 2011 fant man feil på det strukturelle fagverket som var forårsaket av utmatting. Dette medførte at en del av verket falt av. Kraftverket måtte derfor tas til Svolvær i Lofoten for utbedringer. Selskapet insisterer på at de er et innovasjonsselskap, og at feil er forventet å oppstå når man driver med testing og utvikling.
Miljø
Selskapet oppgir selv at 80% av anlegget kan resirkuleres etter sin levetid på 30 år. I en studie utarbeidet i samarbeid med Høgskolen i Harstad og Kunnskapsparken Nord AS oppgis det også at produksjon av kraftverket genererer 40% av klimagassutslippene sammenlignet med produksjon av installasjoner til landbasert vindkraft.
Gianina Beleagă
Gianina Beleaga (født 21. mai 1995) er en rumensk roer.
Hun representerte Romania under Sommer-OL 2016 i Rio de Janeiro, der hun kom til B-finalen i dobbeltsculler, lettvekt.
Springvannsdammen (dam)
Springvannsdammen er en dam på Stinta i Arendal.
Dammen ligger ikke langt fra Stinta skole, og er et populært sted for skoleelever og barn i nabolaget, hvor de fanger fisk, rumpetroll og paddeunger. Om våren er det paddevandring og paddeparring ved dammen, noe som ofte samler mange tilskuere.
Dammen har Norges eneste viltlevende bestand av gullfisk (Carassius auratus), som ble utsatt i 1790-årene. Det er også karusser i dammen, og den rødlistede arten Småsalamander.
Ionela-Livia Cozmiuc
Ionela-Livia Lehaci (født 3. januar 1995) er en rumensk roer.
Hun representerte Romania under Sommer-OL 2016 i Rio de Janeiro, der hun kom til B-finalen i dobbeltsculler, lettvekt.
Death Is Not Glamorous
Death is not Glamorous er et hardcore punk-band fra Oslo.
Historie
Bandet begynte å spille sammen i 2004, og ga ut en demo i september 2005. Denne ble plukket opp av det amerikanske plateselskapet State of Mind Recordings og re-utgitt i 2006. I 2006 kom også bandets andre EP Undercurrents på britiske Dead And Gone Records. Bandet turnerte i Europa og USA en rekke ganger i årene 2006-2009, og ga ut fullengderen Soft Clicks i 2008. Etter en lengre pause, slapp bandet Spring Forward våren 2011, og turnerte Europa med det amerikanske bandet La Dispute. Bandet kansellerte sin konsert på Hevy Fest i England grunnet festivalens samarbeid med Port Lympne Zoo og mannebladet Front.
Clifton R. Wharton
Som første afro-amerikaner besto Wharton opptaksprøvene til utenrikstjenesten i USA. Han ble også den første afro-amerikanske karrierediplomat fra USA som ble ambassadør. Den første posteringen han fikk utenlands var i Liberia. Han var konsul i Las Palmas på Kanariøyene fra 1930 til 1942 og var også konsul i Antananarivo på Madagaskar og i Ponta Delgada på Asorene. I 1949 ble han førstesekretær og konsul i Lisboa i Portugal. Fra 1950 til 1957 var Wharton generalkonsul i Marseille i Frankrike. Deretter ble han som første afro-amerikaner sjef for en av USAs utenriksstasjoner: Fra 1958 til 1960 var han minister i Romania. Deretter ble han postert i Oslo som USAs ambassadør i Norge. Han presenterte sine akkreditiver 18. april 1961 og tjenestegjorde til 4. september 1964.
I 2006 ble han avbildet på et frimerke.
Sønnen Clifton R. Wharton jr. var viseutenriksminister i 1993.
Terråkfjorden
Terråkfjorden er en fjord i Bindal kommune i Nordland. Den er en fortsettelse av Bindalsfjorden på sørsiden av øya Øksninga og strekker seg 6,5 kilometer fra Bindalseidet i vest til Terråk i sørøst. Ved Terråk går Osan videre sørøstover. I nordøst går fjorden Tosen videre innover i landet, mens Sørfjorden går sørvestover.
Marion Palmer
Marion Annie Palmer (født 11. januar 1953 i Hammerfest) er en norsk forfatter, bosatt i Kvalsund i Finnmark.
Palmer var på 1970-tallet engasjert i ml-bevegelsen og AKP. Hun jobbet i 14 år som fabrikkarbeider ved Friogrill i Trondheim, der hun var aktiv med fagforeningsarbeid og en periode var klubbformann.
Da hun debutert med diktsamlingen Alle pikene løper til vinduet handlet den om livet slik det fortonet seg fra samlebåndet på fiskeforedlingsfabrikken.
Konstrukt
Konstrukt er et begrep fra vitenskapsfilosofi som betegner et mentalt objekt eller forestilling, dvs. at dets eksistens er avhengig av individuelle, mentale forestillinger og bilder, i motsetning til virkelige objekter som eksisterer uavhengig av mentale forestillinger.
Konsepter, teorier, hypoteser, klassifiseringer og idéer som f.eks representert ved ordene frihet og demokrati, utviklingsterori og attityde/holdning, nerd og sosial type er konstrukter, mens stener, datamaskiner, blyanter og filosofer ikke er konstrukter, men reelle objekter.
Ekstraktiv elektrosprayionisering
Prinsipp for drift
Et ND-EESI-eksperiment er enkelt i konsept og implementering. En romtemperatur (20 ° C) nitrogengass strømmer gjennom en smal åpning (ca. 0,1 mm) for å danne en skarp stråle rettet mot en overflate. Nitrogenmolekylene desorberer analytter fra overflaten. Strålen er bare 2–3 mm over overflaten, og gasstrømmen er ca. 200 ml/min med gasshastigheter rundt 300 m/s. Prøveområdet er ca. 10 mm2. Et valgfritt kabinett, vanligvis laget av glass, kan dekke prøvetakingsområdet for å sikre riktig plassering av gasstrålen og prøveoverføringsledningen. Et rør fører den nøytrale aerosolen til ESI-sprayen.
Prøvesprayen i EESI produserer en flytende aerosol med analytten i prøvedråper. ESI-sprayen produserer dråper med protoner. Prøvedråpene og de protonrike dråpene støter på hverandre. Hver dråpe har egenskaper: analyttens løselighet i ESI-sprayløsningsmidlet og overflatespenningen til sprayløsningen og prøveoppløsningen. Med forskjellige egenskaper produserer noen kollisjoner ingen ekstraksjon fordi dråpene "spretter", men med lignende egenskaper produserer noen kollisjoner koalesens og væske-væskeekstraksjon. Ekstraksjonens omfang avhenger av likheter til egenskapene.
Applikasjon
Omgivende ioniseringsteknikker er attraktive for mange prøver på grunn av deres høye toleranse for komplekse blandinger og for rask testing. EESI har vært brukt for rask karakterisering av levende ting, native proteiner, og metabolske biomarkører.
EESI har blitt brukt på matprøver, urin, serum, utpust og proteinprøver. En generell undersøkelse av urin, serum, melk og melkepulver ble rapportert i 2006. Pusteanalyse av valproinsyre med EESI ble rapportert i 2007. Frukts modenhet ble klassifisert med kombinasjonen av EESI og hovedkomponentanalyse, og levende prøver ble testet kort tid senere. Parfymer ble klassifisert med kombinasjonen av EESI og karakteristiske ioner. Online overvåking ble utført i 2008. Melamin i tilsølt melk ble påvist i 2009. Pusteanalyse ble utført med kombinasjonen av EESI og et ionefelle massespektrometer. Drikkevarer, reseptfrie legemidler, uranylavløpsvann,  og vann ble testet med EESI mellom 2010 og 2016.
Svømming under VM i svømmesport 2009 – 100 meter ryggsvømming menn
100 meter rygg herrer ved VM i svømming 2009 fant sted 27. juli (innledende heat og semifinaler) og finalen om kvelden 28. juli i Foro Italico i Roma.
Rekorder
Gjeldende rekorder før øvelsen var:
Aaron Antonovsky
Aaron Antonovsky (født 19. desember 1923, død 7. juli 1994) var en israelsk-amerikansk sosiolog og akademiker, kjent for sin forskning på forholdet mellom stress, helse og velvære.
Antonovsky var født i USA, men emigrerte til Israel i 1960 etter å ha tatt doktorgraden ved Yale University. Han underviste ved Israeli Institute for Applied Social Research i Jerusalem og ved Institutt for medisinsk sosiologi ved Det hebraiske universitetet i Jerusalem/Hadassah.
I 1972 deltok han i etableringen av det medisinske fakultetet ved Ben-Gurion University of the Negev, og ble utnevnt til Kunin-Lunenfeld-professor i medisinsk sosiologi. Gjennom de 20 årene han virket ved dette universitetet utviklet han sin teori om helse og sykdom, som han kalte salutogenesis (bokstavelig «helse-opprinnelse»). Modellen ble beskrevet i boken Health, Stress and Coping (1979), fulgt av Unraveling the Mystery of Health (1987).
Brigitte Reid
Brigitte Reid (født 22. september 1955) er en canadisk tidligere friidrettsutøver som spesialiserte seg i høydehopp.
Hun representerte landet sitt under Sommer-OL 1984 i Los Angeles, der hun ble utslått i kvalifiseringen i høydehopp.
Sayouba Mandé
Mande Sayouba (født 15. juni 1993) er en ivoriansk fotballspiller som spiller for den danske klubben, på lån fra Odense Boldklub.
Etter å ha trent med Stabæk i flere perioder ble ha tilbudt en 6 måneders leiekontrakt så de kunne se nivået hans. Etter disse 6 månedene signerte han en 3,5 års kontrakt med klubben. Sayouba ble tatt ut i Elfenbenskysten sin A-landslagstropp for første gang i 2012, mot Senegal. Senere samme år ble han igjen tatt ut i troppen, da satt han på benk. 5. mars 2014 debuterte han som målvakt for Elfenbenskysten i en kamp mot Belgia. Kampen endte 2-2.
Mor Gohjertas vei (Oslo)
Mor Gohjertas vei (1–29, 10–22) er en blindvei på Bjølsen i Oslo som går nordøstover fra krysset Maridalsveien/Sarpsborggata. Veien ble i 1947 oppkalt etter Mor Go'hjerta som hadde en matvarebutikk i området og som var så hjelpsom mot fattige at hun fikk dette tilnavnet. Nummer 1 og 3 er to murgårder fra rundt 1870–1900. Begge er lokalt listeførte kulturminner. Bygningene hadde tidligere adresse til Maridalsveien. Nummer 3 ligger på hjørnet mot Riflegata, som går ned til Heftyeløkken.
På samme side av veien ligger to femetasjes boligblokker med nummer 11-13-15 og 17-19-21. Dette er Bjølsenhagen borettslag som er tilknyttet OBOS. Blokkbebyggelsen er fra 1957 og er tegnet av arkitekt Victor Schaulund. Opprinnelig var dette personalboliger for ansatte i Oslo Sporveier. Borettslaget består av 65 leiligheter.
På den andre siden av veien ligger to femetasjes boligblokker med nummer 10-12-14 og 16-18-20. Disse tilhører borettslaget Nordvoll og er tegnet av samme arkitekt som Bjølsenhagen borettslag. Disse blokkene er imidlertid noe eldre, de var ferdigstilt i 1950 og består av 60 leiligheter.
Nummer 22 ligger i enden av veien, ved rundkjøringen og huser Akerselva sykehjem. Blokken har 10 etasjer og er fra 1958. Opprinnelig var det blant annet trygdeboliger og studentboliger i blokken, men den ble fraflyttet og bygget om til sykehjem. Sykehjemmet ble innviet i 2002.
Nummer 23 og 25-27-29 ligger på den andre siden av borettslaget Nordvoll og vender på baksiden ut mot det opparbeidede parkanlegget kalt Bjølsendumpa som ligger ved Akerselva. Nummer 23 inneholdt tidligere Bjølsen servicesenter, men den ble solgt på 2000-tallet og rehabilitert.
I nummer 25-27-29 er det leiligheter i tillegg til at Bjølsendumpa barnehage holder til i deler av første etasje. Barnehagen har adresse nummer 29.
Ingemann Sverre
Josef Ingemann Olsen Sverre, kjent som Ingemann Sverre, (født 28. november 1868 i Fredrikstad, død 27. august 1942 i Oslo) var en norsk skiløper som representerte Medicinernes Skiklub. Han vant kombinertrennet i Holmenkollen og fikk kongepokalen i 1892. Han fikk også Damenes pokal som beste hopper og satte bakkerekord i Holmenkollbakken med 22 meter.
Ingemann Sverre var lege; han ble cand.med. i 1898. Fra 1901 praktiserte han som lege i Sisseton i Sør-Dakota, USA. I 1913 flyttet han tilbake til Oslo, der han var spesialist i medisinsk radiologi. Han het opprinnelig Josef Ingemann Olsen, men fikk ved kongelig resolusjon av 21. mai 1892 tillatelse til å ta familienavnet Sverre, noe de fleste av hans 14 søsken også gjorde. Ingemann Sverre døde i 1942 av leukemi.
Pyrrhula waterstradti
Pyrrhula waterstradti (malaydompap, ikke offisielt navngitt på norsk) er en monotypisk art i slekten dompaper (Pyrrhula), som inngår i finkefamilien (Fringillidae). Den ble tidligere regnet som konspesifikk med nymfedompap (P. nipalensis), men er nå skilt ut som en selvstendig art. Arten er utbredt i et sentralt område på Malayahalvøya. Ifølge IUCNs rødliste er arten sårbar.
Beskrivelse
Malaydompap minner om en blanding mellom nymfedompap og hvitkinndompap (P. leucogenis). Den har hovedsakelig grå fjærdrakt (som nymfedompapen) og de samme tegningene som dompaper flest, men den mangler både sort hette og maske, og den har store hvite kinnflekker på hvert kinn, akkurat som hvitkinndompapen. Den skiller seg ellers fra nymfedompap gjennom noe kortere nebb, vinger og stjert, samt forskjeller i vokaliseringen.
Arten er endemisk for et sentralt fjellområde på Malayahalvøya, som strekker seg fra Selangor og østover til Pahang. Ingen ting er kjent om atferden.
Inndeling
Inndelingen og rekkefølgen av den følger HBW Alive og er i henhold til del Hoyo & Collar (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.
Nerli There
Nerli There er et band fra Molde-området. De spiller voksen rock som drar sterke veksler på sørstatsrock, blues, soul og country.
Historie
Etterhvert skjedde det litt forandringer i besetningen til bandet. Bjørn Ove, Kåre og Hallgeir forlot bandet, mens Magne Steinsvoll(gitar), Stian Rekdal(trommer) og Endre Hindhammer(bass) kom inn. I 2012 ga bandet med sin nye besetning ut plate nummer to, Dust and Wind. Tittelsporet på dette albumet er skrevet av Mats Nerli og er inspirert av hans opplevelse av 22.Juli 2011. Han og en vennegjeng var på en tur til Irland hvor de opplevde en sterk medfølelse og medmenneskelighet fra irene rundt seg etter terrorangrepene i Norge, noe som endte opp som inspirasjon til låten. Albumet har også en coverlåt, Out for the Weekend, som er skrevet av Jan Ketil Duaas. Teksten til You Belong er dessuten skrevet av Øystein Sletvold, mens resten av sporene er skrevet av Mats Nerli selv.
Deres tredje album Home Will Never Be The Same ble sluppet våren 2014. Denne gangen var de i Ocean Sound Recordings studio på Giske for å spille inn albumet. Alle låtene på platen er skrevet av vokalist Mats Nerli, med unntak av Ain't A Soul som ble skrevet i samarbeid med Knut Bjørnar Asphol, og Tear Down The Moon som ble skrevet sammen med Hallgeir Solli. Gjesteartisten Tone Lise Ramstad Asphol bidrog med vokal på låten Everything For Your Smile.
2. januar 2016 spilte bandet inn et live-album i Kleive Grendahus. Albumet Chemistry: Live ble sluppet 13. mai samme år. Den inneholder et spor, One Rainy Night, som kun er å finne på denne innspillingen
Studioalbum nummer fire, The 4th Coming, hadde plateslipp den 22. oktober 2016. Dette albumet ble utgitt både på CD og vinyl. Her var det også flere gjestemusikere med på noen av sporene. På låten We belong together er det med en blåserekke bestående av Gunnar Bech, Pål Elnan og Sven Bernt Ellingsæter. Vokalist Tonje Hjemli Holen synger duett sammen med Mats Nerli på sporet Would You Love Me Anyway. Hjemli Holen har gjentatte ganger gjort denne låten med bandet live, deriblant under plateslippet. Det avsluttende sporet på albumet, Still Here, er instrumentert med cello, spilt av Marit Aspås.
I 2018 forlot gitarist Magne Steinsvoll bandet, og siden har den tidligere gitaristen Hallgeir Solli kommet inn igjen og opptrådt live med bandet.
Nerli There spiller rundt om i fylket de kommer fra, Møre og Romsdal, men beveger seg også en del utenfor fylkesgrensene. De opptrer først og fremst med egen musikk, i tillegg til noen coverlåter fra andre band. Nerli's tekster kan handle om alt fra kjærlighet på godt og vondt, livets kamper, opp- og nedturer, tap og vinn. Han tar for seg temaer som lytteren kan ha muligheten til å kjenne seg igjen i, og knytte seg til på sin måte.
Mor Go’hjerta
Mor Go'hjerta (egentlig Anne Nilsen, født Anne Ellingsdatter 27. august 1829 på Jevnaker, død 13. juni 1918) var handelskvinne i Kristiania på slutten av 1800- og begynnelsen av 1900-tallet.
Anne Nilsen giftet seg 13. april 1857 med stenhugger Lars Nilsen (født 1833 i Sverige) i Vestre Aker kirke (registrert i kirkebok for Vestre Aker 1857 side 34, nr. 42). Sammen fikk de angivelig 7 barn, men hvor bare 3 av dem kom til voksenalder. Dette var en tid hvor barnedødeligheten var påtakelig; Josefine Bernadine (født 10. august 1857, døpt i Oslo domkirke 6. september samme år, registrert i kirkebok for Oslo domkirke 1857, side 45, nr. 399) Nils er registrert med fødselsåret 1859/1860, ifølge folketelling fra Vestre Aker 1865 og Halvar Theodor (født i 1865).
I 1860 fikk de Caroline som døde i 1861. I 1864 mistet de nok et barn med navnet Caroline, bare ti dager gammelt. I 1873 dør deres datter Fanny Emilie, ett år gammel, og i 1874 dør Anne Louise, seks år og ti mnd.
Frem til de omsider flyttet til Maridalsveien 242 (husnummer kom for øvrig først rundt århundreskiftet) på Sagene i 1872, bodde familien på Stranden gård i Aker sogn. Det kan se ut til at Anne bodde her frem til sin død i 1918. Hun ble enke i 1891. I folketellingen fra 1910, står sønnen Halvor oppført med samme bosted.
Fra flere kilder, inkludert fra dagens slekt, startet Anne Nilsen med stor sannsynlighet sin egen melke- og delikatesseforretning i 1875. Hennes mann ble beskrevet som med redusert helse, og hun var nødt til å finne et levebrød for seg og sine. Hun fikk sitt tilnavn da hun var raus med å gi kreditt til fattigfolk, som det var mange av i arbeiderstrøkene på Bjølsen og Sagene. Og når det viste seg at kundenes evne til å betale tilbake var mindre enn viljen til å gjøre opp, slettet hun gjerne gjelden, men fortsatte å gi betalingshenstand.
I 1947 bestemte Oslo kommune at en blindvei på Bjølsen, nordover fra krysset Maridalsveien/Sarpsborggata, skulle oppkalles etter Annes tilnavn «Mor Go’hjertas vei». Det er også en barnehage i området som har fått tilnavnet.
Hun ble begravet den 18. juni 1918 på Nordre gravlund.
Devery Karz
Devery Karz (født 18. februar 1988) er en amerikansk roer.
Hun representerte USA under Sommer-OL 2016 i Rio de Janeiro, der hun kom til B-finalen i dobbeltsculler, lettvekt.
Vasco da Gama (by)
Vasco da Gama (ofte forkortet til Vasco; konkani ) er en by i den indiske delstaten Goa. Byen er oppkalt den portugisiske oppdageren Vasco da Gama. Vasco er Goas største by og har omtrent 100 000 innbyggere (2005) og er en betydelig havneby.
Vasco ble grunnlagt i 1543.
Frende Forsikring
Frende Forsikring er varemerket til et norsk forsikringskonsern med hovedkontor i Jonsvollskvartalet i Bergen. Konsernet består av morselskapet Frende Holding AS og datterselskapene Frende Skadeforsikring AS og Frende Livsforsikring AS. Eierne er 23 sparebanker, og tre tidligere brannkasser i Varig. Den største enkeltaksjonæren er Sparebanken Vest.
Historie
Frende Forsikring ble startet i 2007 av fire sparebanker. Ideen om et felleseid forsikringsselskap var sådd allerede i 2004. Initiativtakeren var Fana Sparebank, en lokal bank i Bergen. Som alliansefri bank med vekstambisjoner var forsikring et av områdene banken så vekstmuligheter. Banken hadde ikke alene ressurser til å starte et eget forsikringsselskap. Det måtte eventuelt gjøres sammen med andre. Banken luftet derfor ideen om eget skadeforsikringsselskap for to andre sparebanker i januar 2005, henholdsvis Sparebanken Vest og Sparebanken Øst. Ideen slo ikke an, og tanken om å starte et nytt selskap ble lagt død – inntil videre. Fana Sparebank ga imidlertid ikke opp tanken, og i februar 2006 ble ideen tatt frem på ny. Denne gangen fikk banken positiv respons fra Sparebanken Vest, Sparebanken Øst og Helgeland Sparebank.
I fellesskap begynte de fire bankene å bearbeide videre planer. Underveis ble det klart at det også måtte dannes et livsforsikringsselskap. Grunnen var at både Sparebanken Vest og Helgeland Sparebank hadde store porteføljer med livsforsikring og helhetstankegangen var fremtredende. Prosjektet ble derfor utvidet til også å gjelde livsforsikring. Arbeidstittelen på det felles prosjektet var «Beta Forsikring», og i april 2007 ble beslutningen om å etablere to nye forsikringsselskap, et livselskap og et skadeselskap, offentliggjort. Selv om de fire bankene alene hadde mulighet til å etablere to nye forsikringsselskap, ble det tidlig signalisert at de gjerne ønsket flere uavhengige sparebanker med på eiersiden.
I juni 2007 ble nøkkelpersonell i forsikringsselskapene ansatt, ledergrupper etablert og IT-systemer anskaffet. Produkttilbudet ble utviklet, og en rekrutteringsprosess for nær 100 medarbeidere ble iverksatt. Det norrøne navnet Frende Forsikring ble lansert i oktober 2007 etter at 409 navneforslag var vurdert.
Livsforsikringsselskapet fikk konsesjon fra Finansdepartementet 3. desember 2007, og solgte sin første forsikring i desember 2007. Frende Skadeforsikring fikk konsesjon 24. januar 2008, og solgte sine første produkter samme måned. I oktober 2009 startet salget av bedriftsprodukter, primært rettet mot SMB–markedet.
I februar 2015 ansatte styrene i Frende Forsikring ny felles administrerende direktør, Vegar Styve. Styreleder i selskapene er Jan Erik Kjerpeseth fra Sparebanken Vest.
Eiere og distributører
26 lokale sparebanker og tidligere brannkasser er distributører for Frende Forsikring. Eierne er:
Nye eiere og landsdekkende distribusjon
I 2014 kom Sparebanken Sogn og Fjordane inn som fjerde største eier med en aksjepost på ti prosent. For Frende betød dette at selskapet økte distribusjonen i et bankens geografiske område.
Tidlig i 2014 etablerte Frende en egen franchisekanal, som et ledd i selskapets videre vekststrategi utenfor eierbankenes geografiske nedslagsområder. Per 1. mars 2015 var det gjennom de tre franchisetakerne Eser AS, Stormer AS og Manita AS etablert salgssentre i Bjugn, Bodø, Fauske, Finnsnes, Hamar, Harstad, Meløy, Moss, Namsos, Narvik, Stokmarknes, Svolvær, Tromsø, Trondheim, Trysil og Vinstra. All franchisevirksomhet ble avsluttet i 2020.
I juni 2017 ble det kjent at Norgesgruppen valgte Frende og etablerte Trumf Forsikring og dette samarbeidet varte ut 2021.
I 2018 solgte Fana Sparebank store deler av sine aksjer i Frende Holding og eier i 2020 bare 0,83% av Frende
25. oktober 2021 gikk LOKALBANK inn som distributører i Frende, med en intensjon om fremtidig eierandel på 6 prosent. LOKALBANK består av de ti tidligere Eika-bankene Askim & Spydeberg Sparebank, Drangedal Sparebank, Nidaros Sparebank, Selbu Sparebank, Sparebank 68 grader NORD, Sparebanken DIN, Stadsbygd Sparebank, Tolga-Os Sparebank, Ørland Sparebank, og Aasen Sparebank.
Fra 1. januar 2022 er Helgeland Sparebank ute som eier og distributør for Frende, etter overgang til Sparebank1-alliansen som Sparebank1 Helgeland i 15. mars 2021.
Fana Sparebank gikk over til å distribuere for Eika Forsikring 1. september 2022.
Høsten 2022 ble det kjent at Cultura Bank velger Frende, og blir distributør fra 2023.
Liu Yen-chiu
Liu Yen-chiu (født 1. mars 1962) er en taiwansk tidligere friidrettsutøver som spesialiserte seg i høydehopp.
Hun representerte Kinesisk Taipei under Sommer-OL 1984 i Los Angeles, der hun ble utslått i kvalifiseringen i høydehopp.
Christian Bolle Rørdam
Christian Bolle Rørdam (født 1743 i Vigersted i Sorø, død 1802 i Bergen) var luthersk prest.